Rapid Penang

Rapid Penang, singkatan bagi Rapid Penang Sendirian Berhad, ialah sebuah syarikat milik kerajaan yang ditubuhkan untuk mengendali perkhidmatan bas di negeri Pulau Pinang di Malaysia. Perkhidmatan Rapid Penang mula beroperasi mulai 31 Julai 2007.

Rapid Penang merupakan syarikat pengendali pengangkutan awam kedua yang didirikan kerajaan Malaysia, setelah pelancaran Rapid KL pada tahun 2004 bagi mengambil alih segala pengendalian LRT dan sebahagian besar rangkaian bas di Lembah Klang. 

Rapid Penang merupakan anak syarikat Syarikat Prasarana Negara Berhad. Seperti Rapid KL, aset-aset yang dikendali oleh Rapid  Penang adalah milik Syarikat Prasarana Negara Berhad.

Latar belakang
Langkah yang diambil Kerajaan Persekutuan Malaysia untuk mengendalikan perkhidmatan bas di Pulau Pinang timbul memandangkan keadaan perkhidmatan bas di negeri tersebut yang semakin tenat. 

Para pengendali bas Pulau Pinang menghadapi masalah kewangan selama bertahun-tahun dan situasi tersebut makin tenat apabila salah sebuah syarikat terbesar dan terkenal di negeri tersebut, Yellow Bus Company Berhad yang beroperasi selama 58 tahun, tiba-tiba lingkup pada 1 Januari 2004, menyebabkan banyak pengguna kehilangan satu pilihan pengangkutan yang penting. Pada 1 April 2006, kerajaan Negeri Pulau Pinang merombak semula keseluruhan rangkaian bas dan berharap ia dapat meningkatkan semula mutu perkhidmatan bas. Menurut laluan-laluan yang diperbaharui, bas-bas besar berkhidmat di laluan "utama" manakala bas mini berkhidmat dalam laluan "feeder" yang bercabang dari laluan utama. Bagaimanapun, pembaharuan tersebut gagal memperbaiki situasi, lalu Kerajaan Negeri meluahkan hasratnya untuk mencontohi pembaharuan yang dilakukan di Kuala Lumpur. Pada bulan Februari 2007, Ketua Menteri Pulau Pinang Dr Koh Tsu Koon mengumumkan bahawa Kerajaan Persekutuan telah bersetuju untuk mengendalikan perkhidmatan bas di negeri berkenaan.

Pada 31 Julai 2007, Rapid Penang memulakan operasi setelah dilancarkan Perdana Menteri Malaysia Abdullah Ahmad Badawi sebagai sebahagian inisiatif Wilayah Ekonomi Koridor Utara.

 Pas bulanan 
 Jenis Rapidpass Harga MaklumatRapid Preferred RM75 Perjalanan penuh 1 bulan bagi orang dewasa.
Rapid Preferred di Rapid Penang WebsiteRapid Youth RM35 Perjalanan penuh 1 bulan bagi pelajar sekolah, Pelajar Universiti/Kolej.
Rapid Youth di Rapid Penang WebsiteRapid Emas RM35 Perjalanan penuh 1 bulan bagi orang kurang upaya dan warga emas yang berumur 60 ke atas. 
Rapid Emas di Rapid Penang WebsiteRapid Passport RM30 7 Hari Perjalanan khususnya bagi pelancong dan pihak-pihak yang ingin dapat rapidpass untuk perjalanan tempoh pendek. 
Rapid Passport di Rapid Penang Website

Lihat juga
 Rapid KL
 Syarikat Prasarana Negara Berhad

Pautan luar
Informasi RapidPenang pada laman rasmi Kerajaan Pulau Pinang
Syarikat Prasarana Negara Berhad
Rapid KL
Laman rasmi Rapid Penang

Rujukan

Kategori:Pengangkutan di Pulau Pinang
Kategori:Syarikat milik kerajaan di Malaysia
Kategori:Bas transit
Kategori:Wilayah Ekonomi Koridor Utara